有亲嫌，育数言询用故事当罢御史，昌朝欲留询，不得已以知庐州。中丞张方平奏留询，育争不能得，询由是怨育而附昌朝。后询终以故事罢御史，除尚书工部员外郎、直史馆、知湖州，徙江西转运使，移福建路。还为三司户部判官，又判磨勘司。出为江东转运使、知制诰。以参知政事曾公亮亲嫌，出知苏州，徙杭州、青州二州，进翰林侍读学士，累迁右谏议大夫。召还，勾当三班院、判太常寺，进给事中。治平元年十月九日，薨于京师，年六十。诏赠礼部侍郎，予四子官，赙赠加等。始娶萧氏，再娶陈氏。子四人，女三人。 唐询曾于1033年接替杨备任华亭县